stanford-oval/wikipedia huggingface dataset:
Be Prepared
השיר במלך האריות 3

במלך האריות 3 נראים טימון ופומבה בבית הקברות אפוף האדים ושם הם נקלעים לתהלוכת הצבועים הנעים בצבא. הצבועים נראים רק כצלליות ועם מוזיקה ללא מלל. טימון אומר לפומבה שנראה לו שאלו לא רקדני הריברדאנס האירים והם נעים על קצות האצבעות ונמלטים החוצה.
גרסת המחזמר

השיר מוצג גם במחזמר של ברודוויי אך שם השיר פחות בולט ובעל מילים אחרות אף שריקוד הצבועים הגנרלי נשאר. בחלק מהגרסאות לא מופיע שיר זה כלל.
גרסת הקורונה

במרץ 2020, לאור התפשטות הקורונה בישראל, אלי גורנשטיין (המדבב של סקאר) הוציא פרודיה לשיר זה. השיר שנקרא "מלך ההנחיות", בו הביע ביקורת כלפי המצב.
הערות שוליים

↑   מלך ההנחיות – אלי גורנשטיין, סרטון בערוץ "אלי גורנשטיין", באתר יוטיוב (אורך: 03:18)
↑  "מלך ההנחיות" – המנון של תקופה, בעמוד הפייסבוק של אלי גורנשטיין
| מלך האריות |
| --- | --- | --- |
| סרטים | מלך האריות (1994) • מסביב לעולם עם טימון ופומבה (1997) • מלך האריות 2: מלכות סימבה (1998) • מלך האריות 3: האקונה מאטאטה (2004)  • משמר האריות - השאגה חוזרת (2015) • מלך האריות (2019) • מופאסה: מלך האריות (2024) |  |
| סדרות | טימון ופומבה (1999 - 1995) • משמר האריות (2019 - 2015) |  |
| דמויות | סימבה • נלה • מופסה • טימון ופומבה • סקאר • דמויות נוספות |  |
| שירים | "Circle of Life"‏ • "I Just Can't Wait to Be King"‏ • "Be Prepared" • "האקונה מטטה" • "Can You Feel the Love Tonight" ‏• "He Lives in You" ‏• "Spirit" |  |
| פסקולים | מלך האריות • The Lion King |  |
| שונות | מלך האריות (1997) • האקונה מטטה • The Lion Sleeps Tonight • מלך האריות (משחק וידאו) |  |
| --- | --- |
בקרת זהויות :  MusicBrainz work: 690d9e69-140f-3bd3-a012-eabf3536e294
De miy dim

De miy dim (מעוצב באוקראינית: Де мій дім; בעברית: איפה הבית שלי) הוא המיני-אלבום הראשון של הזמרת האוקראינית ג'רי הייל. את האלבום הוציאה ב-27 באוקטובר 2017 לאור חברת התקליטים וידליק רקורדס. הוא מורכב מארבע רצועות, כולן הושרו באוקראינית. אף סינגל לא יצא מתוכו. אורכו של המיני-אלבום עומד על 13 דקות ו-22 שניות.
רשימת רצועות

| מס' | שם | משך |
| --- | --- | --- |
| 1. | Де мій дім  | 3:22 |
| 2. | Небо  | 2:43 |
| 3. | Постіль  | 3:14 |
| 4. | Надію  | 4:02 |
| משך כולל: | משך כולל: | 13:22 |
הערות שוליים

↑  Де мій дім – ספוטיפיי
תנועת חלקיק קשור

תנועת חלקיק קשור (באנגלית: TPM‏; Tethered Particle Motion) היא שיטת מחקר ביופיזיקלית השייכת למשפחת חקר המולקולה הבודדת, ומשמשת למדידת מאפיינים שונים של פולימרים כדוגמת DNA או RNA. בנוסף, השיטה מאפשרת למדוד אינטראקציות של המולקולה הנמדדת עם חלבונים שונים, או את השפעת התווך שבו נמצאת המולקולה על תכונותיה.
תנועת חלקיק קשור (TPM). החלקיק נע בדיפוזיה בתוך הנוזל, אך בגלל קשירתו לפולימר הוא יכול לנוע בנפח מוגבל בלבד.
היסטוריה

השיטה הוצגה לראשונה בשנת 1991 על ידי שפר, גלס, שיץ ולנדיק, אשר ערכו מחקר על RNA פולימראז. במחקרם הם קשרו כדורית זהב קטנה לקצה אחד של מולקולת DNA ובנוסף קשרו RNA פולימראז למשטח. בתחילה "תפס" ה-RNA פולימראז את ה-DNA באזור שקרוב לכדורית, אולם בזמן תהליך השעתוק הביולוגי, "החליקה" מולקולת ה-DNA לאורך ה-RNA פולימראז, כך שהמרחק בין הכדורית לבין ה-RNA פולימראז גדל, והכדורית יכלה לנוע באזור נרחב יותר. בעזרת מיקרוסקופ אופטי נמדד גודל האזור שבו נמצאת הכדורית, ומתוך הנתונים הללו חושבה מהירות השעתוק.
מאז בוצעו מחקרים רבים והשיטה שופרה במובנים רבים, בין השאר בסוגי הכדוריות, בשיטות הקשירה הביוכימיות, הצילום שוכלל (מצלמות מהירות יותר ושיטות מיקרוסקופיה משופרות), ואף שיטות ניתוח הנתונים שופרו באופן ניכר.
עקרונות השיטה

את הקצה האחד של המולקולה הנמדדת מצמידים למשטח, ואילו לקצה השני מחברים כדורית זעירה (בקוטר של עשרות עד מאות ננומטרים) שניתן לעקוב אחריה במיקרוסקופ. המולקולה והכדורית נמצאים בתוך סביבה נוזלית, כך שהכדורית נעה בתנועה בראונית, המוגבלת מכיוון שהכדורית קשורה. בעזרת מערכת הכוללת מיקרוסקופ אופטי ומצלמת CCD יוצרים סדרת תמונות המתארות את מיקום הכדורית כפונקציה של הזמן. למרות שהכדורית עצמה יכולה להיות קטנה מגבול הרזולוציה, עדיין ניתן יהיה לראות כתם אור (פונקציית ההרחבה של הנקודה, PSF), אשר מרכזו מתאר את מיקום מרכז הכדורית, ולצורך החישובים גם את קצה הפולימר הנמדד. מכיוון שהקצה השני של הפולימר צמוד למשטח ולפיכך קבוע במקומו, ניתן להתייחס אל המיקום הממוצע של הכדורית כנקודה שבה נמצא הקצה הקשור למשטח, ולכן מיקום הכדורית בכל תמונה מהווה את ההיטל על מישור X-Y של המרחק בין שני קצות הפולימר (end-to-end distance). מניתוח סטטיסטי של מיקום הכדורית במשך הזמן, ניתן ללמוד על מאפייני הפולימר. כדי ללמוד על אופיים של אינטראקציות שונות, מודדים את השינוי במאפייני הפולימר בזמן התרחשות האינטראקציה.
עקרונות השיטה > בחירת כדורית מתאימה

על-מנת שתנועת הכדורית תהיה מושפעת בעיקר מהפולימר הנמדד ולא מהדיפוזיה של הכדורית עצמה, צריך לבחור כדורית ברדיוס קטן מספיק, כך שנקבל: \ N_{R}\equiv {\frac {r}{\sqrt {L\cdot \xi /3}}}<1
כאשר  \ N_{R} הוא פרמטר הנקרא "excursion number",  \ r הוא רדיוס הכדורית,  \ L הוא אורכו הכולל של הפולימר בזמן שהוא מתוח (contour length), ו- \ \xi  הוא אורך ההתמדה (persistence length) של הפולימר (פרמטר המתאר את קשיחותו או את גמישותו של הפולימר. ככל שאורך ההתמדה גדול יותר, כך הפולימר קשיח יותר). עבור מולקולת DNA בתנאים פיזיולוגיים, אורך ההתמדה הוא כ-50 ננומטר.
ניתן לבצע מדידות גם אם  \ N_{R}>1, אבל אז ניתוח הנתונים מורכב יותר וצריך להיעשות בתשומת לב יתירה.
עקרונות השיטה > בחירת כדורית מתאימה > סוגי כדוריות

כדוריות מתכתיות: הכדוריות המתכתיות (בדרך-כלל מזהב) מפזרות אור בצורה חזקה מאוד, כך שאפילו עבור כדוריות קטנות מאוד (בקוטר של כ-40 ננומטר) ניתן לקבל תמונה טובה. חסרונן הוא בכך שהן פחות מתאימות לעבודה עם מלקחיים אופטיים.
כדוריות פוליסטירן: כדוריות פוליסטירן מפזרות את האור בצורה הרבה פחות יעילה בהשוואה לכדוריות מתכתיות (בשביל לקבל את עוצמת האור המתקבלת מכדורית זהב בקוטר 40 ננומטר דרושה כדורית פוליסטירן בקוטר 125 ננומטר), אולם יתרונן הוא באפשרות לשלב בניסוי גם מלקחיים אופטיות.
כדוריות פלואורסצנצטיות: היתרון הגדול של כדוריות פלואורוסצנטיות הוא בכך שאורך הגל המעורר שונה מאורך הגל הנפלט, ולכן ניתן להשתמש במסנן דו-צבעי (Dichroic filter) המפריד בין אורכי גל שונים כדי לקבל תמונה נקייה יותר ויחס אות לרעש קטן. חסרונן הוא באיבוד האות לאחר זמן קצר בעקבות דעיכת הסיגנל הפלוארוסצנטי (photobleaching).
כדוריות מכל הסוגים הנזכרים ובגדלים שונים, כולל הציפוי הביוכימי הנדרש לצורך הקשירה, מיוצרות על ידי חברות תעשייתיות שונות וניתן להשיג אותן בקלות יחסית.
הכנת הדגם

לצורך הכנת הדגם צריך תא שקוף (על מנת לאפשר נגישות אופטית) שניתן להזרים לתוכו נוזלים. ישנם תאים כאלה המיוצרים על ידי חברות תעשייתיות, אולם פעמים רבות מכינים את התאים לבד, כדי שיתאימו בצורה האופטימלית לניסוי המתוכנן.
תהליך הכנת הדגם כולל בשלב ראשון פסיבציה של המשטח על-מנת שהמולקולות הנמדדות לא יידבקו אליו. לאחר מכן מזרימים סטרואיד (למשל אנטי-דיגוקסיגנין) שיידבק למשטח. בשלב הבא מזרימים פנימה את המולקולה הנמדדת, כאשר מראש דואגים לכך שמצידה האחד יהיה מחובר הנוגדן המתאים להיקשר לסטרואיד (למשל דיגוקסיגנין, DIG) ולצידה השני מחובר נוגדן או חלבון שיכול להיקשר לכדוריות (בדרך כלל משתמשים בקישור ביוטין - אנטי ביוטין) ולבסוף מזרימים את הכדוריות המצופות בנוגדן או החלבון המתאים.
בין שלב לשלב מבצעים שטיפה של התא על מנת להוציא את שאריות החומרים שלא נקשרו.
ניתוח נתונים > מציאת מיקום הכדורית (Tracking)

כפי שכבר הוזכר, מיקום מרכז הכדורית מהווה למעשה את ההיטל על מישור X-Y של המרחק בין שני קצות הפולימר. הכדורית, שבדרך-כלל קטנה מגבול הרזולוציה, תיראה בעקבות פונקציית ההרחבה לנקודה (PSF) ככתם שצורתו דיסקת איירי (ראו תמונה משמאל), אולם מרכז הכדורית נמצא בדיוק במרכז הכתם. מכיוון שהצילום הוא דיגיטלי, התמונה המתקבלת היא לא תמונה רציפה אלא תמונה מפוקסלת, כאשר גודל כל פיקסל הוא בין 6-20 מיקרון (תלוי בסוג המצלמה). מכיוון שאנו רוצים למצוא את המיקום בצורה המדויקת ביותר, לא מספיק להגיד שמרכז הכדורית נמצא בפיקסל המואר בעוצמה החזקה ביותר. ישנן דרכים לחישוב המרכז בצורה מדויקת ונסקור כאן את שתי הדרכים המקובלות ביותר (התוצאות המתקבלות משתי הדרכים כמעט זהות).
ניתוח נתונים > מציאת מיקום הכדורית (Tracking) > התאמה לגאוסיאן דו-ממדי

כפי שהוזכר, צורת כתם האור היא כדיסקת איירי, אשר בקירוב טוב נראית כגאוסיאן דו-ממדי. משוואת הגאוסיאן הדו-ממדי נתונה על ידי: \ G_{2d}(x,y)=A+B\cdot \exp \left[-\left({\frac {(x-x_{0})^{2}}{\sigma _{x}^{2}}}+{\frac {(y-y_{0})^{2}}{\sigma _{y}^{2}}}\right)\right]
הפרמטרים  \ x_{0} ו- \ y_{0} המחולצים מתוך התאמת התמונה לפונקציית הגאוסיאן הדו-ממדית מהווים את מיקום מרכז הכדורית ברזולוציה של תת-פיקסל.
ניתוח נתונים > מציאת מיקום הכדורית (Tracking) > מרכז מסה

שיטה מקובלת נוספת מבוססת על שיטת חישוב של מרכז מסה, כאשר אנו מחשבים למעשה את מרכז העוצמה של הכתם. מכיוון שלכתם האור יש סימטריה מעגלית, מרכז העוצמה נמצא בדיוק במרכז הכתם. הנוסחא המתארת את מיקום מרכז המסה נתונה על ידי: \ {\vec {R}}_{cm}={\frac {1}{I_{tot}}}\cdot \sum _{i,j}I_{i,j}\cdot {\vec {r}}_{i,j}
כאשר  \ I_{tot} היא עוצמת האור הכוללת של כל הכתם,  \ i ו- \ j הם אינדקסים של הטורים והשורות בתמונה, ו-  \ I_{i,j} הוא העוצמה של פיקסל שמרכזו נמצא בקואורדינטה  \ {\vec {r}}_{i,j}. גם כאן, הדיוק המתקבל במדידה הוא של תת-פיקסל.
ניתוח נתונים > מציאת מיקום הכדורית (Tracking) > התאמת יחידות

המיקום שנמצא בעזרת אחת השיטות שלעיל נתון ביחידות של פיקסלים, ואנו נרצה ל"תרגם" אותו למיקרונים או ננומטרים. לצורך העברת היחידות ישנם שני גדלים שאנו צריכים לדעת: הגדלת המיקרוסקופ  \ M (מספר חסר יחידות), וגודל פיקסל במצלמה (יחידות אורך, בדרך-כלל מיקרונים). המיקום ביחידות אורך נתון על ידי: \ R[\mu m]={\frac {{\textrm {pixel\ size}}[\mu m]}{M}}
ניתוח נתונים > תיקון סחיפה

פעמים רבות נוצר מצב שבו כל המערכת זזה בזמן הצילום. ישנן מספר שיטות לתקן את הנתונים הנמדדים כך שתזוזה זאת של המערכת לא תפריע לחישובים, ניתן לחלק את השיטות ל-3 סוגים:
סינון תדרים: התנועה הבראונית של הכדורית מתבצעת בתדר גבוה בהרבה מסחיפת המערכת, ולכן ניתן להשתמש במסנן מעביר תדרים גבוהים (high-pass filter) שישאיר רק את התנועה של הכדורית. דרך פשוטה ליישום מסנן כזה היא על ידי החלקה של הנתונים הנמדדים על-פני חלון זמן גדול יחסית, ולאחר מכן החסרה של פונקציית ההחלקה מהנתונים (ראו גרפים משמאל).
מיצוע על מספר כדוריות: אם במהלך הניסוי מצלמים מספר כדוריות, ניתן להניח שמרכז המסה של כל הכדוריות נמצא במיקום קבוע, מכיוון שכל אחת מהכדוריות בפני עצמה עושה תנועה אקראית. אם נחפש את מיקום מרכז המסה כפונקציה של הזמן, נקבל את הסחיפה של המערכת. על ידי החסרה של מיקום מרכז המסה ממיקום כל אחת מהכדוריות, נקבל את תנועת הכדוריות ללא סחיפת המערכת.
מיקום של כדוריות מקובעות: חלק מהכדוריות המוכנסות לתוך התא במהלך הכנתו, נצמדות למשטח ולא לפולימר הנמדד. אם ניקח את המיקום של כדורית מקובעת כזאת כפונקציה של הזמן, נקבל את סחיפת המערכת. גם כאן נחסר את סחיפת המערכת ממיקום הכדוריות על מנת לקבל את תנועת הכדוריות בלבד.
כמובן שניתן לשלב יותר משיטה אחת על-מנת לקבל דיוק גבוה ככל האפשר.
ניתוח נתונים > אפיון הפולימר

כפי שכבר הוזכר, מיקום הכדורית מצביע על המרחק בין שני קצות הפולימר, אותו ניתן לתאר מבחינה סטטיסטית כהולך אקראי. עבור היטל מיקום הכדורית על מימד אחד (ציר X או Y) נקבל התפלגות נורמלית: \ P_{1D}(x)dx={\sqrt {\frac {3}{4{\pi }L\xi }}}\exp {\left(-{\frac {3x^{2}}{4L\xi }}\right)}dx
ואילו עבור היטל התנועה על מישור XY נקבל התפלגות ריילי (בקואורדינטות קוטביות): P_{2D}(R)dR=2{\pi }R{\frac {3}{4{\pi }L\xi }}\exp {\left(-{\frac {3R^{2}}{4L\xi }}\right)}dR
כאשר  \ L הוא ארכו הכולל של הפולימר ו- \ \xi  הוא אורך ההתמדה. ניתן להתאים את הנתונים המתקבלים בניסוי לפונקציה המתאימה (חד-ממדית או דו-ממדית) בעזרת פרמטר התאמה יחיד, וכך ניתן למצוא את אורך ההתמדה של הפולימר בהנחה שאורכו הכולל ידוע, או למצוא את אורכו הכולל בהנחה שאורך ההתמדה ידוע. (ישנם מספר שיטות לבצע את ההתאמה לפונקציה, למשל שיטת הריבועים הפחותים.)
ניתוח נתונים > אפיון הפולימר > קבוע קפיץ

מכיוון שיש יותר מצבים בהם המרחק בין קצות הפולימר הוא קצר (פולימר מקופל) מאשר מצבים בהם המרחק הוא גדול (פולימר מתוח), פועל על הפולימר כח אנטרופי שגורם לו להתנהג כקפיץ. לפי התפלגות בולצמן, ההתפלגות פרופורציונית לאקספוננט של היחס בין האנרגיה האלסטית לבין האנרגיה התרמית: \ P(x)\propto \exp {\left(-{\frac {{\frac {1}{2}}kx^{2}}{K_{B}T}}\right)}
כאשר  \ k הוא קבוע הקפיץ,  \ K_{B} הוא קבוע בולצמן ו- \ T היא הטמפרטורה. על ידי התאמה של לוגריתם של ההתפלגות הנמדדת לפרבולה ניתן למצוא את קבוע הקפיץ של הפולימר: \ k=2{\alpha }K_{B}T
כאשר  \ \alpha  היא המקדם של  \ x^{2} שנמצא מתוך ההתאמה לפרבולה.
על-פי התאוריה, קבוע הקפיץ של פולימר נתון על ידי: \ k={\frac {3K_{B}T}{2L\xi }}
קל לראות שאין הבדל בין התוצאות המתקבלות על ידי השיטות השונות למציאת מאפייני הפולימר.
יתרונות וחסרונות השיטה > יתרונות

מערכת זולה ופשוטה יחסית.
המדידה מתבצעת בסביבה הטבעית של הפולימר, ללא הפעלה של כוחות חיצוניים.
ניתן לשימוש בשיטות מיקרוסקופיה שונות (מיקרוסקופ שדה אפל, מיקרוסקופ ניגוד מופעים, מיקרוסקופ פלואורסצנטי ועוד).
ניתן לשילוב עם שיטות מחקר שונות, כגון מלקחיים אופטיים או מלקחיים מגנטיים.
מגוון רחב של אפשרויות מחקר (מדידת מאפייני פולימר, אינטראקציות שונות וכדומה).
יתרונות וחסרונות השיטה > חסרונות

רזולוציה נמוכה יחסית (20~ ננומטר).
לא מתאים למחקר בתאים חיים (in vivo) אלא למחקרים in vitro בלבד.
הערות שוליים

↑  Schafer, D.A., et al., Transcription by single molecules of RNA polymerase observed by light microscopy. Nature, 1991. 352: p. 444-448.
↑  Segall, D.E., et al., Volume-exclusion effects in tethered-particle experiments: bead size matters. Physical Review Letters, 2006. 96: p. 088306-1-4.
↑  Paul R. Selvin, Taekjip Ha, Single Molecule Techniques (Chapter 19), Cold Spring Harbor Laboratory Press, 2008
↑  Blumberg, S., et al., Three-dimensional characterization of tethered microspheres by total internal reflection fluorescence microscopy. Biophysical Journal, 2005. 89: p. 1272-1281.
↑  Rubinstein, M. & Colby, R.H., Polymer Physics (chapter 2.5 – Distribution of end-to-end Vector), OXFORD University Press (2003).
↑  Dietrich, H.R.C., et al., A new optical method for characterizing single molecule interactions based on dark field microscopy. Proceedings of the SPIE, 2007.
סימולציה של תנועת חלקיק קשור - הכדורית הקשורה לפולימר נעה בתנועה בראונית מוגבלת. בעזרת מערכת אופטית עוקבים אחר היטל הכדורית על מישור X-Y (מסומן בנקודות ירוקות) ובניתוח סטטיסטי ניתן ללמוד על מאפייני הפולימר. (הסימולציה נכתבה בתוכנת MATLAB)
תהליך של דעיכת הסיגנל הפלואורוסצנטי בו האות נעלם לאחר מספר דקות (הסרטון מואץ, התהליך נמשך כ-4 דקות).
דיסקת איירי.
צילום וידאו מתוך ניסוי TPM. הכדוריות המסומנות בירוק הן כדוריות הקשורות למולקולת DNA, והמולקולות המסומנות באדום מקובעות למשטח.
תיקון סחיפה: בגרף העליון בירוק - הנתונים כפי שנמדדו בניסוי. בשחור - החלקה של הנתונים על-פני חלון זמן גדול.
בגרף התחתון - הנתונים לאחר שהוחסרה מהם פונקציית ההחלקה.
Bola Rebola

Bola Rebola (באנגלית: Ball Rebound, ובעברית: כדור ריבאונד) הוא סינגל שהוקלט על ידי המוזיקאי טרופיקלז, ביחד עם הזמר הקולומביאני ג'יי באלווין, הזמרת הברזילאית אניטה ואם סי זאק. השיר יצא לאור ב-22 בפברואר 2019, כסינגל שלא מתוך אלבום.
השיר הגיע למקום השלישי במצעד השירים הדיגיטליים של פורטוגל.
רקע וכתיבה

השיר נכתב על ידי אניטה, ג'יי באלווין ואם סי זאק והופק על ידי טרופיקלז. השיר הוא שיר לטיני, המכיל בתוכו את סגנון הפאנק ואת סגנון הפופ הלטיני. בשנת 2017, הוציאה אניטה את השיר "Vai Malandra" בו התארחו אם סי זאק וטרופיקלז גם כן.
בנוסף לכך, הועלה השיר לרשת הזרמת המדיה ספוטיפיי.
וידאו קליפ

הווידאו קליפ הנלווה שצולם לשיר הועלה לערוץ היוטיוב של טרופיקלז ב-22 בפברואר 2019, בסמוך לצאתו כסינגל. הקליפ בוים על ידי לולה קרבאליו. בקליפ ניתן לראות את אניטה בלבוש מינימלי, וכך גם את שאר משתתפי הקליפ.
נכון לספטמבר 2019 עומד מונה הצפיות של הקליפ על כ-135 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים של פורטוגל | 3 |  |
|  ארצות הברית | מצעד שירי הפופ הלטיניים הדיגיטליים | 4 |  |
|  ארצות הברית | מצעד השירים הלטיניים הדיגיטליים | 12 |  |
|  בוליביה | מוניטור לטינו | 16 |  |
|  ברזיל | טופ 100 ברזיל | 1 |  |
|  הונדורס | Honduras Top 50 | 12 |  |
|  ונצואלה | רקורד ריפורט | 4 |  |
|  ניקרגואה | מוניטור לטינו | 1 |  |
|  פורטוגל | מצעד הסינגלים הפורטוגזי | 12 |  |
|  קולומביה | נשיונל-רפורט | 92 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה (לטיני) | 60,000 |
 מכירות + הזרמת מדיה בלבד
הערות שוליים

↑  Chart Search | Billboard, www.billboard.com
1 2  TropKillaz, J Balvin & Anitta (Ft. MC Zaac) – Bola Rebola (באנגלית), נבדק ב-2019-03-15
↑  Anitta (2017-12-18), Anitta, Mc Zaac, Maejor ft. Tropkillaz & DJ Yuri Martins - Vai Malandra (Official Music Video), נבדק ב-2019-03-15
↑  Bola Rebola (באנגלית), נבדק ב-2019-03-15
1 2 3  TropkillazVEVO (2019-02-22), Tropkillaz, J Balvin, Anitta - Bola Rebola ft. MC Zaac, נבדק ב-2019-03-15
↑  TropkillazVEVO (2019-02-22), Tropkillaz, J Balvin, Anitta - Bola Rebola ft. MC Zaac, נבדק ב-2019-03-15
↑  Gold & Platinum, RIAA (באנגלית)
| אניטה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Anitta • Ritmo Perfeito • Bang • Kisses • Versions of Me • Funk Generation |  |
| אלבומי הופעה | Meu Lugar |  |
| מיני-אלבומים | Solo • À Procura da Anitta Perfeita |  |
| סיבובי הופעות | Show das Poderosas Tour • Meu Lugar Tour • Bang Tour |  |
| אניטה – סינגלים |
| --- | --- | --- |
| Anitta | "Meiga e Abusada" • "Show das Poderosas" • "Não Para" • "Zen" |  |
| Ritmo Perfeito | "Cobertor" • "Na Batida" • "Ritmo Perfeito" • "No Meu Talento" |  |
| Bang | "Deixa Ele Sofrer" • "Bang" • "Essa Mina é Louca" • "Cravo e Canela" |  |
| Solo | "Veneno" • "Não Perco Meu Tempo" • "Goals" |  |
| Kisses | "Poquito" • "Onda Diferente" • "Banana" • "Get to Know Me" • "Rosa" |  |
| סינגלים אחרים | "Menina Má" • "Blá Blá Blá" • "Sim ou Não" • "Paradinha" • "Is That for Me" • "Downtown" • "Vai Malandra" • "Machika" • "Indecente" • "Romance com Safadeza" • "Medicina" • "Perdendo a Mão" • "Terremoto" • "Bola Rebola" • "Fuego" • "Some Que Ele Vem Atrás" • "Tócame" • "Me Gusta" |  |
| השתתפות בסינגלים | "Blecaute" • "Ginza" • "Loka" • "Você Partiu Meu Coração" • "Switch" • "Sua Cara" • "Will I See You" • "Jacuzzi" • "Eu Não Vou Embora" • "Zé do Caroço" • "Favela Chegou" • "Te Lo Dije" • "R.I.P." • "Faz Gostoso" |  |
| --- | --- |
בקרת זהויות :  MusicBrainz release group: f4c53561-9509-4f66-aa10-59c636d2d59a
Be Kind

Be Kind (בעברית: תהיה אדיב או תהיי אדיבה) הוא סינגל שהוקלט על ידי הזמרת-יוצרת האמריקאית הלסי, ביחד עם המוזיקאי מרשמלו. השיר יצא לאור ב-1 במאי 2020, על ידי חברות התקליטים ג'וי-טיים קולקטיב, גפן רקורדס וקפיטול רקורדס, כסינגל שלא מתוך אלבום.
השיר הגיע למקום ה-29 במצעד הבילבורד הוט 100.
רקע וכתיבה

השיר נכתב על ידי איימי אלן, הלסי, פרדי ווקסלר, ג'יאן סטון ומרשמלו והופק על ידי ג'יאן סטון ומרשמלו גם כן. מבחינה מוזיקלית, "Be Kind" הוא "שיר EDM, רגשי שמציג את מרשמלו והלסי בסוגיה שמתבססת על אמון ועל להיות פגיע האחד מהשנייה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.
וידאו קליפ

טרם יצא הווידאו קליפ הרשמי של השיר, העלה מרשמלו לערוץ היוטיוב שלו את קליפ המילים של השיר בשידור חי, תוך שהוא צבר למעלה מ-11 מיליון צפיות. הווידאו קליפ יצא לבסוף ב-27 ביוני 2020, תוך שהבמאית שלו הייתה האנה לוקס דייוויס, שעבדה עם הלסי על קליפים נוספים.
נכון ליוני 2020, מונה הצפיות של הקליפ עומד על כ-10 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 33 |  |
|  אוסטרליה | מצעד הסינגלים האוסטרלי | 15 |  |
|  איטליה | מצעד הסינגלים האיטלקי | 72 |  |
|  אירלנד | מצעד הסינגלים האירי | 22 |  |
|  אסטוניה | אסטי טיפ-40 | 26 |  |
|  ארצות הברית | בילבורד הוט 100 | 29 |  |
|  ארצות הברית | מצעד 40 שירי המיינסטרים | 15 |  |
|  ארצות הברית | מצעד 40 השירים למבוגרים | 21 |  |
|  ארצות הברית | רולינג סטון טופ 100 | 22 |  |
|  ברזיל | טופ 100 ברזיל | 65 |  |
|  גרמניה | GfK – טופ 100 | 54 |  |
|  הולנד | מצעד 40 הסינגלים ההולנדיים | 13 |  |
|  הולנד | מצעד 100 הסינגלים ההולנדיים | 34 |  |
|  הונגריה | Rádiós Top 40 | 40 |  |
|  הממלכה המאוחדת | מצעד הסינגלים הבריטי | 45 |  |
|  ולוניה | אולטראטופ 40 | 4 |  |
|  לטביה | לטביה טופ 40 | 14 |  |
|  ליטא | AGATA | 19 |  |
|  מלזיה | RIM | 8 |  |
|  נורווגיה | VG-lista | 29 |  |
|  ניו זילנד | המצעד הניו זילנדי הרשמי | 32 |  |
|  סינגפור | RIAS | 3 |  |
|  סלובקיה | ČNS IFPI | 45 |  |
|  סקוטלנד | מצעד הסינגלים הסקוטי | 18 |  |
|  פורטוגל | מצעד הסינגלים הפורטוגזי | 60 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 34 |  |
|  קנדה | קנדה הוט 100 | 18 |  |
|  קנדה | CHR/Top 40 | 12 |  |
|  קנדה | Hot AC | 14 |  |
|  שוודיה | סוורייטופליסטן | 48 |  |
|  שווייץ | המצעד השווייצרי | 46 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 1 במאי 2020 | הזרמת מוזיקה • הורדה דיגיטלית | ג'וי-טיים קולקטיב • גפן • קפיטול |  |
| אוסטרליה | 1 במאי 2020 | רדיו שירים עכשוויים | קפיטול |  |
| ארצות הברית | 5 במאי 2020 | רדיו שירים עכשוויים | אסטרלוורקס • קפיטול |  |
| איטליה | 8 במאי 2020 | רדיו שירים עכשוויים | יוניברסל |  |
| ארצות הברית | 1 ביוני 2020 | רדיו שירים חמים\מודרניים\עכשוויים למבוגרים | אסטרלוורקס • קפיטול |  |
הערות שוליים

↑  איימי אלן, הלסי, פרדי ווקסלר, ג'יאן סטון, מרשמלו
1 2 3  Halsey and Marshmello release new collaboration 'Be Kind', NME Music News, Reviews, Videos, Galleries, Tickets and Blogs | NME.COM, ‏2020-05-01 (באנגלית)
↑  Halsey, Billboard
↑  Marshmello & Halsey – Be Kind (באנגלית), נבדק ב-2020-05-07
↑  Halsey Joins Forces With Marshmello on Emotional New Single 'Be Kind', Billboard, ‏2020-05-01
↑  Brittany Spanos,Althea Legaspi, Brittany Spanos, Althea Legaspi, Marshmello Recruits Halsey for Reassuring New Song 'Be Kind', Rolling Stone, ‏2020-05-01 (באנגלית)
↑  Be Kind (with Halsey), נבדק ב-2020-05-07
↑  Marshmello & Halsey - Be Kind (Marshmello Lyric Video)
↑  WATCH IT: Marshmello & Halsey "Be Kind" (Hannah Lux Davis, dir.), VideoStatic (באנגלית)
↑  WATCH IT: Halsey "Nightmare" (Hannah Lux Davis, dir.), VideoStatic (באנגלית)
↑  Marshmello & Halsey - Be Kind (Official Music Video)
↑  "Singles to Radio". The Music Network. Australia. נבדק ב-1 במאי 2020. {{cite web}}:  (עזרה)
↑  "Top 40/M Future Releases". All Access. אורכב מ-המקור ב-1 במאי 2020. נבדק ב-1 במאי 2020. {{cite web}}:  (עזרה)
↑  "Marshmello "Be Kind"". radiodate.it. נבדק ב-6 במאי 2020. {{cite web}}:  (עזרה)
↑  "Hot/Modern/AC Future Releases". All Access. אורכב מ-המקור ב-6 במאי 2020. נבדק ב-6 במאי 2020. {{cite web}}:  (עזרה)
| מרשמלו |
| --- | --- | --- |
דיסקוגרפיה
| אלבומי אולפן | Joytime • Joytime II • Joytime III |  |
| אלבומי מיקס | Marshmello Fortnite Extended Set |  |
| סינגלים | "Alone" • "Ritual" • "Chasing Colors" • "Moving On" • "Silence" • "Wolves" • "Spotlight" • "Friends" • "Everyday" • "Fly" • "You Can Cry" • "Happier" • "Project Dreams" • "Sell Out" • "Here with Me" • "Light It Up" • "Rescue Me" • "One Thing Right" • "Tongue Tied" • "Be Kind" • "Come & Go" • "OK Not to Be OK" • "You" • "Leave Before You Love Me" • "Chasing Stars" |  |
| שירים אחרים | "Danger" • "Hate the Other Side" |  |
| הלסי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Badlands • Hopeless Fountain Kingdom • Manic • If I Can't Have Love, I Want Power • The Great Impersonator |  |
| מיני-אלבומים | Room 93 • Collabs |  |
| אלבומי הופעה | Badlands (Live from Webster Hall) • HFK (Live from Webster Hall) |  |
| סינגלים | "Ghost" • "New Americana" • "Colors" • "Castle" • "Not Afraid Anymore" • "Now or Never" • "Bad at Love" • "Alone" • "Without Me" • "Nightmare" • "Graveyard" • "You Should Be Sad" • "I Am Not a Woman, I'm a God" • "You Asked for This" • "So Good" • "Lucky" • "Lonely Is the Muse" "Ego" |  |
| השתתפות בסינגלים | "Hands" • "Closer" • "Boy with Luv" • "11 Minutes" • "Him & I" • "Eastside" • "Earth" • "The Other Girl" • "Be Kind" • "Life's a Mess" |  |
| סינגלים שיווקיים | "Hurricane" • "Hold Me Down" • "Eyes Closed" • "Strangers" • "Clementine" • "Finally // Beautiful Stranger" • "Suga's Interlude" • "The End" |  |
| שירים אחרים | "Gasoline" • "Sorry" • "Forget Me Too" |  |
| סיבובי הופעות | Badlands Tour • Hopeless Fountain Kingdom Tour • Manic World Tour • Love and Power Tour |  |
| --- | --- |
בקרת זהויות :  MusicBrainz release group: a1329e0c-c6dc-4eda-808f-ab94b2ba8bcd
Cozy Little Christmas

Cozy Little Christmas הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-15 בנובמבר 2018, על ידי חברת התקליטים קפיטול רקורדס, כסינגל שלא מתוך אלבום.
עם יציאתו נכנס השיר אל המקום ה-23 במצעד הסינגלים הבריטי, וה-53 במצעד הבילבורד הוט 100.
רקע וכתיבה

השיר נכתב על ידי קייטי פרי, גרג וולס ופראס והופק על ידי פרי, וולס ופראס גם כן. השיר הוא שיר חג המולד. שיר זה הוא שיר חג המולד השני של פרי, בעוד הראשון הוא "Every Day Is a Holiday", שיצא בשנת 2015.
ב-20 בנובמבר 2018, עלה האודיו של השיר לערוץ היוטיוב של פרי.